**ПОКАНА**

**за избор на преподаватели-обучаеми за реализиране на дейност по обучение на тема „Умения за разработване, внедряване и управление на дигитално образователно съдържание“ от направление 4.2. Химически науки в**

**ЮЗУ „Неофит Рилски“ – партньор по проект**

**BG05M2OP001-2.016-0013, „Модернизация, дигитализация и интернационализация на обучението в Химикотехнологичен и Металургичен Университет“**

Уважаеми колеги,

Югозападният университет „Неофит Рилски“ е партньор по проект ОП „Наука и образование за интелигентен растеж“, процедура BG05M2OP001-2.016 „Модернизация на висшите училища“, Приоритетна ос 2 „Образование и учене през целия живот“, BG05M2OP001-2.016-0013, „Модернизация, дигитализация и интернационализация на обучението в Химикотехнологичен и Металургичен Университет “.

**С настоящата покана, каним преподаватели от ЮЗУ „Неофит Рилски“,** които имат желание да се включат като обучаеми за реализиране на дейност *„*обучения на преподаватели“ на тема „Умения за разработване, внедряване и управление на дигитално образователно съдържание“. Целта на тази дейност е да се подпомогне формирането на специфични знания и умения у преподавателите **от направление 4.2. Химически науки**, които да повишат техния капацитет за въвеждане на нови форми на обучение и да подпомогнат процеса по дигитализация на университета. Необходимостта от тези обучения е идентифицирана и при самооценката на предприемаческия и иновационен капацитет на ЮЗУ.

В обучението ще бъдат включени 20 преподаватели по **направление 4.2. Химически науки, имащи интерес и готовност да участват в дигитализиране на учебно съдържание и в провеждане на дигитални форми на обучение.** Посредством обучението трябва да се формират конкретни практически умения и познания за дигитализация на образователното съдържание по съществуващите и по нови учебни програми. Целта е да се обезпечи плавен и ефикасен преход към дигитализация на образователните процеси в ЮЗУ „Неофит Рилски“.

Формираните компетенции от дейността ще повишат капацитета на ЮЗУ „Неофит Рилски“ за дигитализация на учебния процес и ще спомогнат превръщането му в още по-конкурентоспособен европейски университет. Предвижда се повишение в качеството на учебния процес и възможността за привличане на нови студенти в дигитално базирани програми.

Обучението ще бъде с продължителност 80 учебни часа, като ще се проведе по предварително подготвен график, който ще бъде съобразен с възможностите на обучаемите и обучителите.

Заинтересованите колеги за включване като обучаеми в обучението на тема **„Умения за разработване, внедряване и управление на дигитално образователно съдържание“** трябва да подадат заявление на имейл: ivastankova@swu.bg в срок до 01.12.2021 г.

 Кандидатите ще бъдат разгледани от комисия в състав:

1. Проф. д-р Иванка Станкова – председател
2. Доц. д-р Елена Каращранова – декан на Природо-математическия факултет
3. Весела Билева – специалист в отдел „Научни проекти“